stanford-oval/wikipedia huggingface dataset:
תרופות לצרבת
חוסמי H2

התרופות מקבוצה זו פועלות על קולטני ההיסטמין שבדופן הקיבה. בגוף האדם ישנם קולטני היסטמין מארבעה סוגים. בתאי דופן הקיבה ישנם קולטני היסטמין מסוג 2. היקשרות היסטמין בקולטנים ממריצה את היווצרות חומצת הקיבה בתאי דופן הקיבה. חוסמי H2 מונעים את הקשירה וכך מופחת הגירוי המוביל לייצור החומצה הגסטרית. חלק מהתרופות בקבוצה זו נמכרות גם ללא מרשם רופא אך כמות החומר הפעיל בהן קטנה יותר.
קבוצת תרופות זו יעילה פחות מקבוצת ה-PPI שבה מדווח על הקלה מהירה יותר בעקבות השימוש בתרופות. בנוסף, בקבוצה חוסמי H2 היחס בין מינון התרופה והתגובה הקלינית פחות מובהק מהיחס שניתן למצוא בקבוצת ה-PPI.
תרופות מסוג זה: סימיטאדין (Cimetidine, נמכר תחת השם טגאמט, סמידין), רניטידין (Ranitidine, נמכר תחת השמות זנטאק, זרידקס), פמוטידין (Famotidine, נמכר תחת השם פפסיד, פאמו, גאסטרו), ניזאטידין (Nizatidine, נמכר תחת השם טאזאק, אקסיד).
תרופות פרו-קינטיות

בשונה מהקבוצות הקודמות שמשפיעות באופן ישיר, פחות או יותר, על ייצור החומצה הגסטרית, התרופות מקבוצה זו משפיעות על פעולת המעי עצמו. באמצעות הגברת תנועתיות המעי (התכווצויות של המעי) מביאים להתרוקנות מהירה יותר של הקיבה. כך מופחת ייצור החומצה הגסטרית בקיבה ופוחת גם הלחץ על שריר הסוגר של הקיבה שדרכו החומצה עולה חזרה אל הוושט.
תרופות מסוג מטוקלופראמיד (Metoclopramide, נמכר תחת השם פראמין) ודומפרידון (Domperidone, נמכר תחת השם מוטיליום) מבוססות על חסימת קולטני דופמין במעיים. התרופה חוסמת את קולטני הדופמין במערכת העיכול ומשפיעה על תנועת מערכת המעיים כתוצאה מהאינטראקציה שלה עם קולטנים מוסקריניים. תנועתיות המעי גוברת עקב התרבות ההתכווצויות בחלק העליון של המעי והקיבה מתרוקנת מהר יותר. כמו כן סוגר הוושט התחתון מתכווץ ונמנע מעבר של חומצה גסטרית מהקיבה לוושט.
לתרופה ציסאפריד (Cisapride, נמכר תחת השם פרפולסיד) מנגנון פעולה שונה: היא מגבירה את שחרור האצטילכולין בדופן המעי, וכנראה גם משפיעה על קולטני סרוטונין במערכת העיכול. האצטיכולין המשוחרר גורם להגברת הפעילות של תאי השריר במעי וכתוצאה מכך להגברת התנועתיות של המעי.
סכנות בריאותיות של תרופות נגד צרבת

סיכון גבוה יותר לדלקת ריאות: מטופלים שקיבלו PPI או חוסמי H2 נמצאים בסיכון גבוה יותר לחלות בדלקת ריאות. סיבה אפשרית לכך היא שחומצת הקיבה ממלאת תפקיד חשוב במלחמה בזיהומים. כאשר יש ייצור מופחת של החומצה גובר הסיכון להתפתחות זיהומים בחלק העליון של הקיבה המתפשט אל הוושט ואל הריאות. סיבה אפשרית נוספת היא שהתרופות המעכבות את ייצור החומצה גם פוגעות בפעילות התקינה של המערכת החיסונית.
הגדלת הסיכון לדמנציה: אצל מטופלים בתרופות נפוצות ממשפחת ה-PPI קיים סיכון גדול יותר לדמנציה, אצל גברים יותר מאשר נשים. ייתכן והסיבה להגדלת הסיכון היא פגיעה שהתרופות הללו גורמות למוליכים עצביים: התרופות משפיעות לא רק על האנזימים שבקיבה אלא גם על אנזימים אחרים בגוף.
הגדלת הסיכוי לשברים: מחקרים שונים הראו שאצל מי שנוטל תרופות ממשפחת ה-PPI קיים סיכון גדול יותר לשברים ושהסיכון גובר אצל אנשים שנוטלים את התרופה זמן ארוך. מחקרים אלה טענו שמנגנון הפעולה של התרופה עשוי לפגוע בספיגת המינרלים בגוף וכך הוא גורם לפגיעה בעצמות. עם זאת, ייתכן והקשר איננו סיבתי אלא נסיבתי והתרופה איננה הגורם להגדלת הסיכון לשברים. אוכלוסיית נוטלי התרופות מסוג זה מתאפיינת גם בגיל מבוגר ובקיומן של מחלות נוספות וייתכן שגורמים אלה הם האחראים על העלייה בסיכון לשברים.
חוסר בוויטמין B12: נטילת תרופות ממשפחת מעכבי H2 או ה-PPI או עלולה להוביל למחסור בוויטמין B12. לחומצה הגסטרית תפקיד חיוני בתהליך הייצור בגוף של ויטמין B12. הפחתת הייצור שלה עשויה לפגוע ביכולת של הגוף לסנתז ויטמין B12.
הגדלת הסיכון להתקפי לב: תרופות נגד צרבת ממשפחת ה-PPI מעלות את הסיכון לקבלת התקף לב. תרופות ממשפחת חוסמי ה-2H, לעומת זאת, אינן מגדילות את הסיכון. הסיבה לכך היא שתרופות ממשפחת ה-PPI מתערבות בתהליך הפעולה הטבעי של האנזימים וככל הנראה עלולות לעודד היווצרות של דלקת ושל קרישי דם.
פגיעה במערכת העצבים: זוהי סכנה ייחודית לתרופות הפרו-קינטיות. תרופות אלה הפועלות על מערכת העצבים, עלולות גם לפגוע בה במקרים נדירים ולגרום לעוויתות שרירים, לקשיים בפתיחת הפה, לדיבור מעוות ולפגיעה ביציבה. שימוש בציסאפריד נקשר להפרעות קצב בלב ועקב כך נאסר או הוגבל השימוש בתרופה זו במדינות שונות.
הערות שוליים

↑  צרבת: אש בוערת בחזה, באתר שירותי בריאות כללית
↑  Are Lifestyle Measures Effective in Patients With Gastroesophageal Reflux Disease? An Evidence-Based Approach באתר JAMA
↑  מאיה נאור, סובלים מצרבת? כך תיפטרו מהתופעה המציקה, באתר ישראל היום
↑  ד"ר לילי מרדלר, מחלת ההחזר הוושטי - אבחון המחלה ואפשרויות הטיפול בה, באתר The Medical
↑  Use of acid-suppressive drugs and risk of pneumonia: a systematic review and meta-analysis, באתר Canadian Medical Association Journal
↑  Association of Proton Pump Inhibitors With Risk of Dementia A Pharmacoepidemiological Claims Data Analysis, באתר JAMA Neurology
↑  Proton pump inhibitors and risk of fractures: a meta-analysis of 11 international studies, באתר The National Center for Biotechnology Information
↑  Use of proton pump inhibitors and risk of osteoporosis-related fractures, באתר  Canadian Medical Association Journal
↑  Proton pump inhibitors and risk of bone fractures, באתר The National Center for Biotechnology Information
↑  Proton Pump Inhibitor and Histamine 2 Receptor Antagonist Use and Vitamin B12 Deficiency, באתר The Journal of the American Medical Association
↑  Proton Pump Inhibitor Usage and the Risk of Myocardial Infarction in the General Population, באתר PLOS ONE
↑  ציסאפריד (Prepulsid) גורם להפרעות קצב חמורות באתר infomed.
↑  Cisapride, פירוט המדינות שבהן יש הגבלות על שיווק התרופה, באתר ארגון הבריאות העולמי
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יחסי הודו–ליטא

| יחסי הודו–ליטא |
| --- | --- |
הודו: ליטא


הודו: ליטא
שטח (בקילומטר רבוע)
3,287,263: 65,300
אוכלוסייה
1,457,439,455: 2,844,471
תמ"ג (במיליוני דולרים)
3,549,919: 77,836
תמ"ג לנפש (בדולרים)
2,436: 27,364
משטר
רפובליקה פדרלית: רפובליקה

שגריר ליטא בהודו יוליוס פרנביצ'יוס מגיש את כתב האמנתו לנשיא הודו ראם נאת' קובינד, 2018
יחסי הודו–ליטא הם היחסים הדו-צדדיים שבין הרפובליקה של הודו לבין רפובליקת ליטא.
היסטוריה

היחסים הראשונים של הודו עם ליטא היו באמצעות מיסיונרים ליטאים נוצרים שנסעו להודו במאה ה-16. במהלך המאה ה-19 גבר העניין הליטאי בהודו לאחר שהתגלה דמיון בין השפה ההודית סנסקריט לבין הליטאית. בין השפות האירופיות, ליטאית היא הקרובה ביותר לסנסקריט.
האדריכל היהודי הדרום אפריקאי הרמן קלנבאך, יליד ליטא, היה ידיד קרוב של מהטמה גנדי. השניים נפגשו ב-1904 בדרום אפריקה. קלנבאך ליווה את גנדי בצום הראשון שלו, ואת עזיבתו ללונדון ב-1914. קלנבאך גם תרם 1,000 דונם של קרקע אשר נקרא לימים חוות טולסטוי. ב-2 באוקטובר 2015, ביום ההולדת ה-146 של גנדי, ראש ממשלת ליטא, אלג'ירדאס בוטקוויצ'יוס ושר החקלאות של הודו, מוהאן קונדארייה חשפו פסל של קלנבאך וגנדי. שגריר ליטא בהודו, לימונאס טלאט קלפשה, אמר:
”האנדרטה הוקמה כעדות לידידות ההודו-ליטאית, ומעל לכל הדברים הרבים המקשרים בין שני עמינו, אנדרטת גנדי וקלנבאך תהיה כסמל המבטא את השפעתו של היחיד על ההיסטוריה הגדולה של האנושות בעוד שגנדי נתן לעולם את הרעיון של התנגדות לא אלימה, שגם ליטא השתמשה בה בהצלחה במאבק נגד הדיכוי הסובייטי” (לימונאס טלאט קלפשה)
היסטוריה > כיום

הודו הכירה בליטא ב-9 בספטמבר 1991, וכוננה יחסים דיפלומטיים עמה ב-25 בפברואר.
ליטא הקימה שגרירות בניו דלהי ב-1 ביולי 2008.
ב-2005 הצהיר שר החוץ ההודי נטאוור סינג כי הודו תפתח שגרירות בליטא. ביולי 2014 קרא שר החוץ של ליטא להודו להקים שגרירות בווילנה. הודו עדיין לא פתחה שגרירות במדינה, אם כי היא הקימה קונסוליה לשם כבוד בווילנה ב-6 בפברואר 2015.
באוקטובר 2015 חתמו שתי המדינות על הסכם דו-צדדי לשיתוף פעולה בחקלאות. הן גם הסכימו להגדיל את שיתוף הפעולה שלהן בתחומים כגון מזון וחלב.
יחסים כלכליים

הסחר בין שתי המדינות הסתכם בשנת 2009 ב-117.9 מיליון דולר, ב-2010 ב-184 מיליון דולר ובשנת 2011 ב-203 מיליון דולר, ורשם עלייה באופן עקבי. הייצוא העיקרי של הודו לליטא הוא תרופות מוצרי קוסמטיקה, טקסטיל ומוצרי צריכה. הייצוא העיקרי של ליטא להודו הוא מכשירי חשמל, מכשירי אופטיקה, מוצרי היי-טק, מתכות, כימיקלים, גופרית, סיד ומלט.
לשכת המסחר ההודו-בלטית (IBCC) הוקמה בווילנה בשנת 2009. פורום הודו-ליטא נחנך בספטמבר 2010.
יחסים תרבותיים

יש עניין גובר והולך בליטא במוזיקה וריקודים הודיים, יוגה, איור ודה, וביצירותיו של רבינדרנת טאגור.
תיירות

נכון לשנת 2014, מדי שנה מבקרים בהודו כ-3,00 אזרחי ליטא.
טיה קררה

| --- | --- |

טיה קררה, 2009
 לידה:  2 בינואר 1967 (בת 58) הונולולו, ארצות הברית 
 שם לידה:  Althea Rae Duhinio Janairo 
 סוגה מועדפת:  רוק, מוזיקה הוואית 
 מדינה:  ארצות הברית 
 תקופת הפעילות:  מ-1985 
 מקום לימודים:  Sacred Hearts Academy 
 בן זוג:  אלי סמאהה (1992–2000)  סיימון וואקלין (2002–2010)
 פרסים והוקרה:  Grammy Award for Best Hawaiian Music Album (2010) 
 https://www.tiacarrere.com/
 פרופיל ב-IMDb
 
אלתיאה רה דוהיניו ג'נאירו (באנגלית: Althea Rae Duhinio Janairo; נולדה ב-2 בינואר 1967), אשר ידועה בעיקר בשם הבמה טיה קררה (Tia Carrere), היא שחקנית וזמרת אמריקאית.
לאורך השנים קררה גילמה בין היתר את דמותה של קסנדרה וונג בסרטי הקולנוע "עולמו ויין" ו"עולמו של ויין 2", את ג'ונו סקינר בסרט "שקרים אמיתיים" את נאני פלקאי בסרטים ובסדרות הטלוויזיה של לילו וסטיץ', את המלכה טירהאנה ב-"Duck Dodgers", את חברתו של ריצ'רד לואיס ב-"תרגיע", וכיכבה בתפקיד סידני פוקס בסדרת הטלוויזיה "Relic Hunter". קררה הייתה גם מתמודדת בעונה השנייה של "רוקדים עם כוכבים" ובעונה החמישית של הסדרה "The Celebrity Apprentice". בנוסף למשחק, קררה זכתה גם בשני פרסי גראמי.
ביוגרפיה

קררה נולדה ב-1967 בהונולולו שבהוואי. קררה היא ממוצא פיליפיני, סיני וספרדי. קררה שאפה להיות זמרת עוד מגיל צעיר.
ביוגרפיה > קריירת משחק

כאשר הייתה בת 18 מפיק מקומי בחרה ללהק אותה לסרט "Aloha Summer" כאשר הבחין בה כשהיא עושה קניות במכולת בוואיקיקי. באותה העת החליטה להשתמש בשם הבמה "טיה קררה" כאשר בחרה לשלב את הכינוי אותו העניקה לה אחותה, "טיה", בנוסף לשם המשפחה "קררה" אשר היה מחווה לשחקנית ברברה קררה.
קררה זכתה לפרסום רב כאשר כיכבה בתחילת שנות ה-90 בתפקיד קסנדרה וונג, מושא האהבה של דמותו של מייק מאיירס בסרט הקומדיה המצליח "עולמו של ויין" (1992) ובסרט ההמשך שלו "עולמו של ויין 2" (1993). בזכות דמותה של קסנדרה, שהייתה זמרת רוק ונגנית גיטרת בס, קררה הצליחה להציג לעולם לא רק את כישורי המשחק שלה, אלא גם את כישרון השירה שלה.
לאורך השנים שיחה גם בסרט הפעולה "שקרים אמיתיים" (1994), בו גילמה את הפאם פאטאל ג'ונו סקינר. קררה כיכבה גם בסרט "השמש העולה" (1993) לצד שון קונרי ווסלי סנייפס,.
בין השנים 1999 עד 2002 קררה כיכבה גם בתפקיד הארכאולוגית סידני פוקס בסדרת הטלוויזיה "Relic Hunter".
בשנת 2025 שיחקה בתור מיס קקואה בסרט הלייב-אקשן "לילו & סטיץ'" המבוסס על סרט ההנפשה באותו השם משנת 2002.
ביוגרפיה > קריירת מוזיקה

אלבום הבכורה של קררה, "Dream", יצא לשווקים ב-1993. לאורך השנים הוציאה לשווקים גם מספר אלבומים של מוזיקה הוואית, וזכתה בפרסי גראמי על אלבומיה "Ikena" (משנת 2009) ו-"Huana Ke Aloha" (משנת 2011).
חיים אישיים

בשנת 1992 קררה התחתנה עם מפיק הקולנוע אלי סמאהה. סמאהה וקררה התגרשו בפברואר 2000. ב-30 בנובמבר 2002 נישאה לצלם העיתונות סיימון וואקלין, והזוג הביא לעולם בת. הזוג התגרש לבסוף ב-2010.
דיסקוגרפיה > אלבומי אולפן

Dream (יצא לשווקים ב-1993)
Hawaiiana (יצא לשווקים ב-2007)
Ikena (יצא לשווקים ב-2008)
He Nani (יצא לשווקים ב-2009)
Huana Ke Aloha (יצא לשווקים ב-2010)
מינג-נה ון

| --- | --- |

מינג-נה ון, 2018
 לידה:  20 בנובמבר 1963 (בת 61) מקאו, סין הרפובליקה העממית של סין 
 מדינה:  ארצות הברית 
 תקופת הפעילות:  מ-1985
 מקום לימודים:  אוניברסיטת קרנגי מלון (1986)  Mt. Lebanon High School (1981) 
 בן או בת זוג:  Eric Michael Zee (16 ביוני 1995–?)  Kirk Aanes (1990–1993) 
 צאצאים:  Michaela Zee 
 מספר צאצאים:  2
 פרסים והוקרה:  פרס אנני (1998)  TVLine's Performer of the Week (18 באפריל 2015)  אגדות דיסני (2019)  100 נשים (BBC) (2021) 
 http://www.ming-na.com/
 פרופיל ב-IMDb
 חתימה:   
 
מינג-נה ון (בסינית: 温明娜; באנגלית: Ming-Na Wen; נולדה ב-20 בנובמבר 1963) היא שחקנית, מדבבת ודוגמנית מקאוית-אמריקאית.
ידועה גם בשמות מינג-נה, מינג נה ומינג ון.
ביוגרפיה

מינג נולדה במקאו הפורטוגזית אשר נמצאת ברפובליקה העממית של סין. אמה, לין צ'אן ון היגרה למקאו בתחילת שנות ה-60, מסוג'ואו, סין. אביה, יליד מקאו, הוא ממוצא סיני -מלזי. יש לה אח גדול בשם ג'ונתן.
הוריה של ון התגרשו כשהייתה תינוקת, והיא עברה עם אחיה ואמה להונג קונג. ון למדה בבית ספר קתולי בהונג קונג, בעוד שאמה החזיקה בשלוש עבודות כדי לפרנס אותה ואת אחיה. אמה נישאה בשנית לסו לים יי, סיני-אמריקאי. כאשר ון הייתה בת ארבע, היא עברה עם משפחתה לניו יורק. אחיה הצעיר ליונג נולד שם. לאחר חמש שנים, אמה ואביה החורג של ון עברו שוב, הפעם לפיטסבורג, פנסילבניה, שם פתחו את מסעדת The Chinatown Inn, שעדיין פועלת. היא גדלה בפרברי הרי לבנון, בפנסילבניה, ולמדה בתיכון הרי לבנון וסיימה את לימודיה לתואר ראשון בחוג לתיאטרון באוניברסיטת קרנגי מלון ב-1986.
קריירה

החלה את קריירת המשחק בהופעות קטנות בקולנוע, בסרטים "גשם ללא רעם" ו"סטריט פייטר". ב-1998 דיבבה את הדמות פא מולאן בסרט האנימציה "מולאן", ולאחר מכן בהמשכו "מולאן 2" (2004). בשנת 2020 זכתה להופעת קמע בחידוש לסרט "מולאן" בגרסת הלייב-אקשן.
בשנת 2007 הופיעה ב-4 פרקים של הסדרה "שני גברים וחצי". בשנת 2009 שיחקה בסרט המדע הבדיוני "פוש" בכיכובם של כריס אוונס ודקוטה פנינג.
בין השנים 2013 - 2020 גילמה בסדרת האקשן "סוכני S.H.I.E.L.D." של רשת ABC את הסוכנת מלינדה מיי.
בשנת 2019 קיבלה את תואר אגדת דיסני, עבור תרומתה לחברת וולט דיסני. בדצמבר 2021, היא נכללה ברשימת פרס 100 נשים של ה-BBC (אנ'). בשנת 2022, קיבלה ון כוכב בשדרת הכוכבים של הוליווד עבור תרומתה לתעשיית הטלוויזיה, לצד יואן מקגרגור וקארי פישר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1993 | גשם ללא רעם | אונדי |  |
| 1993 | חוג שמחת המזל | ג'ינג מיי "ג'ון" וו |  |
| 1994 | Terminal Voyage | האן |  |
| 1994 | Hong Kong '97 | קייטי צ'אן |  |
| 1994 | סטריט פייטר | צ'ון לי (אנ') |  |
| 1997 | לילה חד פעמי | מימי קרלייל |  |
| 1998 | מולאן | פא מולאן | דיבוב |
| 1998 | 12 Bucks | בחורה מהממת |  |
| 2001 | פיינל פנטסי | ד"ר אקי רוס | דיבוב |
| 2002 | Teddy Bears' Picnic | קטי וו |  |
| 2004 | מולאן 2 | פא מולאן | דיבוב |
| 2008 | ליל הבכורה | ד"ר אלישה קרו |  |
| 2009 | פוש | אמילי הו |  |
| 2010 | BoyBand | ג'ודי רוברטס |  |
| 2012 | Super Cyclone | ד"ר ג'נה ספארקס |  |
| 2013 | April Rain | הילרי מילר |  |
| 2016 | האפלה | וונדי ריצ'רדס |  |
| 2018 | ראלף שובר את האינטרנט | פא מולאן | דיבוב |
| 2020 | מולאן | אורחת במסיבה |  |
| 2020 | Pearl | מנהלת ראשית |  |
| 2023 | נצנצים ואבדון | אייבי |  |
| 2025 | קראטה קיד: הגדולים מכולם |  |  |
קייל סולר

| --- | --- |

 לידה:  1 ביולי 1983 (בן 41) ברידג'פורט, ארצות הברית 
 מדינה:  ארצות הברית 
 תקופת הפעילות:  מ-2008 
 מקום לימודים:  האקדמיה המלכותית לאמנות הדרמה (2008)  קולג' ויליאם ומרי 
 בן או בת זוג:  פיבי פוקס 
 פרסים והוקרה:  Critics’ Circle Theatre Award for Best Actor (2019)  פרס אוליבייה לשחקן הטוב ביותר (2019) 
 פרופיל ב-IMDb
 
קייל סולר (באנגלית: Kyle Soller; נולד ב-1 ביולי 1983) הוא שחקן קולנוע, תיאטרון וטלוויזיה אמריקאי-בריטי. הוא זכה בפרס אוליבייה ובפרס התיאטרון של העיתון איבנינג סטנדרד.
ביוגרפיה

סולר נולד בעיר ברידג'פורט שבקונטיקט, וגדל באלכסנדריה שבווירג'יניה. הוא למד בקולג' ויליאם ומרי, והתמחה בהיסטוריה של האמנות. בשנה השלישית ללימודים שהה במשך סמסטר באקדמיה המלכותית לאמנות הדרמה (RADA) בלונדון, והוצע לו להמשיך ללמוד באקדמיה. סולר עזב את קולג' ויליאם ומרי, ועבר לגור בלונדון כדי להשלים את לימודיו ב-RADA.
אחרי שסיים את הלימודים ב-RADA בשנת 2008, שיחק סולר במחזות שונים. הפריצה שלו הייתה ב-2011 כששיחק במחזה "ביבר הזכוכית" בתיאטרון יאנג ויק, ובמחזה "מבקר המדינה" אף הוא ביאנג ויק, ובמחזה "The Faith Machine" בתיאטרון רויאל קורט. על הופעותיו זכה סולר בפרס התיאטרון של איבנינג סטנדרד לשחקן החדש המצטיין.
ב-2012 כיכב סולר בלהיט של הווסט אנד "מסע ארוך אל תוך הלילה" מאת יוג'ין או'ניל לצדם של דייוויד סושה, לורי מטקאלף, וטרוור וייט בתיאטרון אפולו, ובמחזה "סיראנו דה ברז'ראק" בהפקת להקת התיאטרון Roundabout שהועלה בתיאטרון אמריקן איירליינס בניו יורק.
סולר הופיע בסדרה הקומית "Bad Education" של ערוץ BBC Three בתפקיד המורה החדש מר שווימר. ב-2016 הופיע בסדרה "פולדארק" של ערוץ BBC One, בו גילם את פרנסיס, בן דודו של רוס. עוד גילם את קליפורד בסדרה "הכתר החלול". הוא כיכב בדרמה הקומית "You, Me and the Apocalypse" בתפקיד סקוטי המומחה לאפוקליפסיות. ב-2015 הופיע בתפקיד ג'רלד קרופט בסרט הטלוויזיה "המפקח בא", בעיבוד של הלן אדמונדסון עבור ה-BBC.
משנת 2022 משחק בסדרת האינטרנט של דיסני+ "אנדור". הסדרה מהווה פריקוול לסרט מיקום מלחמת הכוכבים, "רוג אחת" (2016), על דמותו של קסיאן אנדור חמש שנים לפני אירועי הסרט.
ביוגרפיה > חיים אישיים

סולר נשוי לשחקנית פיבי פוקס אותה הכיר כשלמד ב-RADA.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | אנה קארנינה | קורסונסקי |  |
| 2013 | הרשות החמישית | סטאפר הצעיר |  |
| 2014 | חדר המסתור | הנרי |  |
| 2014 | Monsters: Dark Continent | קארל אינקלאר |  |
| 2014 | זעם | רופא |  |
| 2017 | סוד בעליית הגג (אנ') | טום פורטר |  |
| 2017 | The Trip to Spain | ג'ונתן |  |
| 2018 | פרויקט טיטאן | ד"ר אליוט בלייק |  |
| 2025 | Jay Kelly |  |  |
| TBA | Control |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | Bad Education | קווין שווימר | פרק |
| 2015–2016 | פולדארק | פרנסיס פולדארק | סדרת טלוויזיה (14 פרקים) |
| 2015 | You, Me and the Apocalypse | סקוטי מק'נייל | 9 פרקים |
| 2015 | המפקח בא | ג'רלד קרופט | סרט טלוויזיה |
| 2016 | הכתר החלול | קליפורד | בפרק "הנרי השישי: חלק שני" |
| 2016 | עדות אילמת | מרקוס צ'דוול | בפרק "Life Licence" |
| 2016 | חתול וחייזר | הילד | דיבוב |
| 2017 | Bounty Hunters | מישה | פרק |
| 2019 | Brexit: The Uncivil War | זאק מסינגהאם | סרט טלוויזיה |
| 2019 | רחוב 101 דלמטים | דנטה | דיבוב; 4 פרקים |
| 2022 | אנדור | סיריל קארן | תפקיד ראשי; 12 פרקים |
| 2023 | הגופה | הילינגהאד | תפקיד ראשי; 8 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2019 | הירושה | The Inheritance | אריק גלאס | תיאטרון אתל בארימור |
| 2018 | הירושה | The Inheritance | אריק גלאס | יאנג ויק ותיאטרון נואל קאוורד |
| 2016 | הדה גאבלר | Hedda Gabler | ג'ורג' טסמן | התיאטרון המלכותי הלאומי |
| 2013 | אדוארד השני | Edward II | גייבסטון / לייטבורן | התיאטרון המלכותי הלאומי |
| 2012 | סיראנו דה ברז'ראק | Cyrano de Bergerac | כריסטיאן | תיאטרון אמריקן איירליינס |
| 2012 | מסע ארוך אל תוך הלילה | Long Day's Journey into Night | אדמונד | תיאטרון אפולו |
| 2011 |  | The Faith Machine | טום | תיאטרון רויאל קורט |
| 2011 | מבקר המדינה | The Government Inspector | חלסטקוב | יאנג ויק |
| 2010 | ביבר הזכוכית | The Glass Menagerie | ג'ים | יאנג ויק |
| 2010 | הכישרון של מר ריפלי | The Talented Mr. Ripley | טום ריפלי | Royal & Derngate, נורת'המפטון |
| 2009 | חלום ליל קיץ | A Midsummer Night's Dream | דמטטריוס / פרנסיס פלוט / מוסטרסיד | שייקספיר גלוב |
| 2008 |  | The Beautiful People |  | תיאטרון פינבורו |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2011 | פרס התיאטרון של איבנינג סטנדרד | השחקן החדש המצטיין | The Faith Machine, "ביבר הזכוכית" ו"מבקר המדינה" | זכייה |
| 2012 | פרס WhatsOnStage | השחקן החדש של השנה | The Faith Machine, "ביבר הזכוכית" ו"מבקר המדינה" | מועמדות |
| 2013 | פרס אוליבייה | השחקן הטוב ביותר בתפקיד משנה | "מסע ארוך אל תוך הלילה" | מועמדות |
| 2013 | פרס WhatsOnStage | שחקן המשנה הטוב ביותר במחזה | "מסע ארוך אל תוך הלילה" | מועמדות |
| 2014 | פרס WhatsOnStage | שחקן המשנה הטוב ביותר במחזה | "אדוארד השני" | מועמדות |
| 2018 | פרס התיאטרון של איבנינג סטנדרד | השחקן הטוב ביותר | "הירושה" | מועמדות |
| 2018 | פרס חוג מבקרי התיאטרון | השחקן הטוב ביותר | "הירושה" | זכייה |
| 2019 | פרס אוליבייה | השחקן הטוב ביותר | "הירושה" | זכייה |
| 2019 | פרס WhatsOnStage | השחקן הטוב ביותר במחזה | "הירושה" | מועמדות |
| 2020 | פרס דרמה דסק | שחקן מצטיין במחזה | "הירושה" | מועמדות |
הערות שוליים

↑  "Kyle Soller". AlloCiné (בצרפתית). ארכיון מ-9 ביוני 2019. נבדק ב-9 ביוני 2019. {{cite web}}:  (עזרה)
1 2  "Kyle Soller Biography". TV Guide. ארכיון מ-9 ביוני 2019. נבדק ב-9 ביוני 2019. {{cite web}}:  (עזרה)
↑  "Introducing Kyle Soller", Official London Theatre, 2011
↑  Roundabout Theatre Company. "Cyrano de Bergerac". Roundabout Theatre Company. אורכב מ-המקור ב-2017-07-01. נבדק ב-2012-11-06.
↑  "The American, Series 2, Bad Education – BBC Three".
↑  "An Inspector Calls – BBC One".
↑    Eleanor  Steafel, ‏Poldark's Kyle Soller on class, Cornwall – and why American actors lose out to their Brit rivals, The Telegraph, 4 September 2016
1 2  "Kyle Soller". British Film Institute. נבדק ב-10 ביוני 2019. {{cite web}}:  (עזרה)
1 2  "Kyle Soller Credits". TV Guide. נבדק ב-10 ביוני 2019. {{cite web}}:  (עזרה)
↑  "Hedda Gabler | National Theatre". www.nationaltheatre.org.uk.
↑  Edward II, Royal National Theatre, 2013, אורכב מ-המקור ב-2014-03-30
↑  "The Faith Machine", Royal Court, 2011
↑  "The Government Inspector", The Young Vic, 2011, אורכב מ-המקור ב-2012-04-15
↑  "The Glass Menagerie", The Young Vic, 2010, אורכב מ-המקור ב-2012-01-27
↑  "The Beautiful People", The British Theatre Guide, 2008
↑  "Evening Standard Theatre Awards – Winners 2011 |". WestEndTheatre.com - London Theatre Tickets (באנגלית בריטית). נבדק ב-2020-12-03.
↑  "Full List: 2012 Whatsonstage.com Award winners | WhatsOnStage". www.whatsonstage.com (באנגלית בריטית). נבדק ב-2020-12-03.
↑  "Olivier Winners 2013". Olivier Awards (באנגלית בריטית). נבדק ב-2020-12-03.
↑  "Full list: Winners announced of the 2013 Whatsonstage.com Awards | WhatsOnStage". www.whatsonstage.com (באנגלית בריטית). נבדק ב-2020-12-03.
↑  "Full List: Winners of the 2014 WhatsOnStage Awards | WhatsOnStage". www.whatsonstage.com (באנגלית בריטית). נבדק ב-2020-12-03.
↑  Thompson, Jessie (2018-11-19). "Find out the winners of this year's Evening Standard Theatre Awards". www.standard.co.uk (באנגלית). נבדק ב-2020-12-03.
↑  "The Inheritance wins best new play at UK Critics' Circle awards". the Guardian (באנגלית). 2019-01-29. נבדק ב-2020-12-03.
↑  "Olivier awards 2019: full list of winners". the Guardian (באנגלית). 2019-04-07. נבדק ב-2020-12-03.
↑  "Shortlisted nominees announced for 2019 WhatsOnStage Awards". West End Wilma (באנגלית בריטית). 2018-12-05. נבדק ב-2020-12-03.
↑  Bennett, Anita; Bennett, Anita (2020-06-14). "'The Inheritance' And 'Moulin Rouge!' Among Winners At 65th Annual Drama Desk Awards". Deadline (באנגלית אמריקאית). נבדק ב-2020-12-03.
| --- | --- |
בקרת זהויות :  NLI: 987010188929005171  BIBSYS: 1498562804322  ISNI: 0000 0004 8614 2922  LCCN: no2017015390  MusicBrainz: 337facdb-fe8b-4970-98fe-0ee43507fad1  VIAF: 4965148705712137080009   WorldCat (עם VIAF): 4965148705712137080009
נינה סוסניה

| --- | --- |
אין תמונה חופשית
 לידה:  6 ביוני 1969 (בת 55) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1992 
 מקום לימודים:  Catmose College 
 פרופיל ב-IMDb
 
נינה סוסניה (באנגלית: Nina Sosanya; נולדה ב-6 ביוני ב-1969) היא שחקנית תיאטרון, טלוויזיה וקולנוע אנגלייה. היא מוכרת בעיקר מהופעותיה בסדרות הטלוויזיה "W1A" הטנגו האחרון בהליפקס".
ביוגרפיה

סוסניה נולדה בלונדון לאב ניגרי ולאם אנגלייה. היא למדה זמן מה ב-Vale of Catmose College" באוקהאם, ואחר כך ב-"Northern School of Contemporary Dance" שם סיימה בחינות A Level באמנות הבמה.
קריירה

סוסניה שיחקה בתפקידים רבים על במת התיאטרון, בטלוויזיה ובסרטי קולנוע. הפריצה הגדולה הראשונה שלה בתיאטרון הייתה במחזה "אנטוניוס וקלאופטרה" בתיאטרון הלאומי, ובטלוויזיה ב-2001 בסדרה "מורים". עוד השתתפה בסדרות ובסרטים בהם "Sorted", "אנשים כמונו", "אהבה זה כל הסיפור", "נתן בארלי", "רנסאנס" ו"קזנובה". היא גילמה את קארן בליין בפרק "The Three Gamblers" בסדרה "ג'ונתן קריק". היא השתתפה בסרט הטלוויזיה "מהומה רבה על לא דבר" במסגרת הסדרה "ShakespeaRe-Told", עיבודים מודרניים למחזות שייקספיריים, בסדרת הטלוויזיה "עיר מקלט" ובפרק "Fear Her" בסדרת המדע בדיוני "דוקטור הו".
ב-2003 שיחקה סוסניה בתפקיד רוזלינד במחזה "כטוב בעיניכם" עם הלהקה השייקספירית המלכותית (RSC) בתיאטרון סוואן בסטרטפורד-אפון-אייבון. ב-2008 חזרה לשחק עם RSC וגילמה את רוזלין במחזה "עמל אהבה לשווא". ב-2009 הופיעה בעיבוד רדיופוני לסיפור מתוך אוסף הסיפורים הקצרים "The State of the Art".
סוסניה הקריאה את התפקיד של ספי בספרי השמע של הסדרה "Noughts and Crosses" מאת מלורי בלקמן.
בינואר 2010 שיחקה סוסניה בתפקיד מיי פולוק במחזה "חתולה על גג פח לוהט" מאת טנסי ויליאמס בתיאטרון נובלו בלונדון.
היא הופיעה בתפקיד קולי טרנט בעונה השנייה של הדרמה הטלוויזיונית של ה-BBC "חמישה ימים". עוד שיחקה בסדרה הקומית "2012" על ההכנות לאולימפיאדה של 2012 בלונדון, בדרמה של ה-BBC "הגלימה" ובסדרה "הנוכלים". סוסניה הופיעה בתפקיד קטן בסדרת מדע בדיוני לילדים של ערוץ CBBC בשם "Wizards vs Aliens" בדמות טרישה, אמו של שרווד.
ב-2012 שיחקה סוסניה בתפקיד אליבה סילבר במיני-סדרה "אי המטמון". בשנים 2012 עד 2015 הופיעה בתפקיד ראשי בדמות קייט מקנזי בשלוש העונות הראשונות של הדרמה של ה-BBC "הטנגו האחרון בהליפקס". ב-2014 עד 2015 שיחקה בתפקיד לוסי פרימן בסדרה הקומית "W1A". ב-2015 כיכבה סוסניה עם קתרין טייט ומארק גאטיס במחזה "The Vote" בתקופה לפני הבכירות הכלליות בממלכה המאוחדת. ב-2016 כיכבה במחזה "Young Chekhov", ושיחקה בתפקיד פקד בילוש לורה פוטר בסדרה "מרצ'לה" של ITV. ב-2014 הופיעה בהפקת הבכורה של המחזה "Privacy" בדונמאר ורהאוס בלונדון. ב-2012 שיחקה בהפקת הבכורה העולמית של המחזה "אלגיה" בתיאטרון דונמאר ורהאוס.